3 ค่ายมือถือ โชว์รายได้ไตรมาสแรก ทำกำไรกันถ้วนหน้า
ค่ายมือถือประกาศผลประกอบการไตรมาสแรกของปีครบถ้วน เริ่มจาก สมชัย เลิศสุทธิวงค์ ซีอีโอ เอไอเอส ซึ่งมีฐานลูกค้ารวม 41.5 ล้านเลขหมาย ส่วนแบ่งตลาด 48% ภูมิใจโชว์กำไรสุทธิ 7,615 ล้านบาท ลดลง 5.3% เมื่อเทียบกับช่วงเดียวกันของปีก่อน แต่เพิ่มขึ้น 11% เมื่อเทียบกับไตรมาสก่อนหน้า,ไตรมาสแรกของปีที่ผ่านมา เอไอเอส ไฟเบอร์ ยังมีจำนวนลูกค้าที่ 795,000 ราย ครอบคลุมการใช้งานในพื้นที่ 57 จังหวัดทั่วประเทศ โดยมีลูกค้าเพิ่มขึ้น 64,500 ราย สูงที่สุดในรอบ 7 ไตรมาสที่ผ่านมา,สมชัย เลิศสุทธิวงค์ สรุปว่า ภาพรวมปีนี้คาดว่าการเติบโตของรายได้จากบริการหลักจะอยู่ในอัตราเลขตัวเดียวระดับกลาง (mid-single digit) เมื่อเทียบกับปีก่อน และตั้งเป้าอัตรากำไร EBITDA ที่ 43%,ส่วน ทรูคอร์ป นั้น กิตติณัฐ ทีคะวรรณ ซีอีโอ ก็มีเรื่องให้ดีใจแบบไม่ปกติ เพราะไตรมาสแรกนี้ โชว์กำไรได้ 1,500 ล้านบาท จากศักยภาพความแข็งแกร่งของ ทรูมูฟเอช ซึ่งมีรายได้จากบริการเพิ่มขึ้น 7.6% เมื่อเทียบกับช่วงเดียวกันของปีที่ผ่านมา เป็น 19,100 ล้านบาท ขณะที่รายได้ของอีก 2 คู่แข่ง รวมกันโตแค่ 3.5% ทำให้ส่วนแบ่งตลาดด้านรายได้ของ ทรูมูฟเอช เพิ่มสูงขึ้นเป็น 29.5% แล้ว,ด้าน อเล็กซานดรา ไรช์ ซีอีโอ ดีแทค ก็มีเรื่องราวดีๆเช่นกัน เพราะผลงานในไตรมาสแรกหลังนั่งประจำการครบ 9 เดือน ปรากฏทำกำไรสุทธิ 1,400 ล้านบาท เพิ่มขึ้น 7% จากช่วงเดียวกันของปีก่อน ส่วนฐานะทางการเงินยังคงแข็งแกร่ง โดยมีอัตราส่วนหนี้สินสุทธิต่อ EBITDA อยู่ที่ 1.3 เท่า และมีเงินสดที่ 12,800 ล้านบาท,ไม่ให้ต้องรอนาน ฐากร ตัณฑสิทธิ์ เลขาฯ กสทช. เปิดตัวร่างประกาศ กสทช.เรื่องการอนุญาตให้ใช้คลื่นความถี่ 700 เมกะเฮิรตซ์ เพื่อการ 5 จีแล้ว และได้นำขึ้นเว็บไซต์ กสทช.เพื่อรับฟังความคิดเห็น ส่วนการรับฟังความเห็นสาธารณะ หรือประชาพิจารณ์จะมีขึ้นในวันที่ 22 พ.ค.2562 ใครเห็นดี เห็นงาม เห็นแตก เห็นต่าง เชิญไปแสดงความเห็นกันได้ที่โรงแรมสุโกศลตั้งแต่เช้า มีข้าวเลี้ยงด้วย,โดยคลื่น 700 ถูกนำออกจัดสรรจำนวน 30 เมกะเฮิรตซ์ แบ่งเป็น 3 ใบอนุญาต ใบอนุญาตละ 10 เมกะเฮิรตซ์ ราคา 17,854 ล้านบาท ภายใต้เงื่อนไขแบ่งชำระใน 10 ปี จ่ายงวดแรกพร้อมสิทธิ์การใช้คลื่น ในวันที่ 1 ต.ค.2563 เป็นต้นไป ระยะเวลาใบอนุญาต 15 ปี,เห็นค่ายมือถือซึ่งต้องเข้าประมูลคลื่น 5 จี แลกกับการได้ยืดอายุการชำระเงินคลื่น 900 เมกะเฮิรตซ์ออกไปอีกจาก 4 งวด เป็น 10 งวด ยังแบ่งรับแบ่งสู้ไม่รู้จะเข้า ประมูลดีหรือไม่ (แต่ทั้ง 3 ค่ายยื่นเจตจำนงขอเข้าโครงการยืดหนี้เรียบร้อยแล้ว) นักข่าวเลยสะกิดถามเลขาฯ ฐากร ว่า มั่นใจไหมว่าค่ายมือถือจะเข้ารับการจัดสรรคลื่น 5 จีโดยพร้อมเพรียง เลขาฯฐากร รีบหันมาตอบ ไม่มั่นใจ ผมไม่ทำ นอนยันเข้าทั้ง 3 ค่าย,สำหรับผู้ใช้ Apple Watch ล่าสุดทาง Apple ได้ปล่อย watchOS 5.2.1 อัปเดต ซึ่งมาพร้อมหน้าปัด PRIDE ใหม่ สีสันสดใส ดูงดงาม เชิญอัปเดตด่วน
ค่ายมือถือประกาศผลประกอบการไตรมาสแรกของปีครบถ้วน เริ่มจาก สมชัย เลิศสุทธิวงค์ ซีอีโอ เอไอเอส ซึ่งมีฐานลูกค้ารวม 41.5 ล้านเลขหมาย ส่วนแบ่งตลาด 48% ภูมิใจโชว์กำไรสุทธิ 7,615 ล้านบาท
ICT Movement,ค่ายมือถือ,ผลประกอบการ,ไตรมาสแรก,คลื่น 700 เมกะเฮิรตซ์,กสทช.,ประชาพิจารณ์